Q=11	C=5	SS=5	LS=0	PS=0	DC=0	LC=5	SD=0	BS=1	G0=10	G1=7	G2=2	DLID=ctd_Latn	BODY=USA New York khuasung Bomb sukhampa kimanta ~ ZD :: ZOMI DAILY\nposted on 20 September 2016 at 12:32 am UTC+9:30 Lomkholna: News, Sawltak, USA, World\nUSA New York khuapi sungah Bomb sukhampa in aki ummawh pen ki mankhiazota cih BBC News pan kizasawn hi. Tuapa minpen Ahmad Khan Rahami kici minneikhat hi a, Linden, New Jersey ah Police Officer khat akapkhit ciangin akiman cihi.\nHih Ahmad Khan Rahami papen TV sungah Video Footage aki khahkhiatna ah liam ahih manin taal (Stretcher) tawh kipua, kizang in Ambulance tungah kipuato cihi.\nHihpa kimatna Linden khuapen Elizabeth City tawh ii South-west lam ah aom hi a, tuamun ahzong Sunday ni in apuakkhamthei van pawlkhat ki mukhia cihi.\nHih akimanpa pen kum 28 phakhinpan hi. US Citizen hi a, ahi zongin Afghan gamah asuakkhat ahihi. FBI te genkhiatna ah nung Saturday ni New York, Manhattan ah Bomb puakkhampen hihpa ki ummawh ci uhhi. Tua Bomb puakkhamna hangin mi 29 takin liamlawh uhhi.\nElizabeth khua ah aom ama innsungteng zong Officers te’n hoihtak sitcianna neikhin uhhi.\nNung Saturday nimah inzong New Jersey ah Pipe Bomb puakkham a, aliambel kuamah omlo bilbel hi. Charity Race ci’n taikidemna akipatmadeuh in apuakkham ahihi.\nNungsungteng US gamsung ah buaina tuamtuam kizom toto hi. President Barack Obama in New York ah athugenna ah Saturday ni New Jersey leh New York khuasung a Bomb puakkhamte pen kizopna omloding in Officials te’n ummawh uh cihi. Tuaban ah Saturday nimah in Minnesota ah temta tawh kidawtna piangsawnsawn a, mi 9 tak liam cihzong kiza hi.\nTua temta tawh adawtpa pen Somali minamte hi a, kum 22 gualpawl ahihi. ZD Sawltak #zomidaily\nPrevious: Minam Kalsuanna-a Akisam Thuguipi (tomno) ~ Pu Zokhai\nNext: Zomi le Khangthak te mailam ding ~ Rev. Pau Khan Khai\nBanghang in lai simhuai ahiam? ~ Job Cinpi